text: Quant son coraige ot a çou atourné,
   Que ja son vel n’istra de la cité,
   Dius fist l'ymage pour Alessin parler.
   Par un miedi de la Nativité
   Que tous li pules fu par matin levés,
   Pour le service qu'il durent escouter.
   Il i vint ains que sains i fust sonnés
   Si com li hom qui 'n iert acoustumés.
   En es le jour que Damedieus fu nés
   Fist Dieus l'ymaige trois fois pour lui parler,
   L'ymaige en a Ermener appelé.
   Un saige clerc qui servoit a l’autel.
   Çou dist l'ymaige : «Apèle l'oume Dé;
   Car il est digne d'en Paradis entrer.
   Et pére et mére guerpi pour l'amour Dé
   Et son avoir et tout son parenté.
   Bon guerredon l'en rendra Damedés:
   A grant martyre a son cors atourné.»
   PageV01P287
  